۱۴۴۶-۲-۱۳ تاریخ نشر شوی خبرونه غزنی افغانی سرې میاشتې په تېرو ۳۰ ورځو کې د خپلو ګرځنده روغتیایی ټیمونو، ثابت کلینیکونو او فرعی کلینیکونو پر مټ د غزنی ولایت په بېلابېلو سیمو کې ۳۷۶۳۳ تنو ناروغانو ته روغتیایی خدمات ترسره کړی. د یادو ناروغانو له جملې د ۱۶۳۸۰ تنه داخله ناروغانو معاینات او درملنه شوې، ۱۷۱۶ مېرمنو ته له زېږون وړاندې او وروسته معاینات ترسره شوی، ۴۸۵۵ مېرمنو او ماشومانو ته مختلف واکسینونه تطبیق شوی، د ۱۲۶۱ ټپیانو پانسمان شوی، ۵۹۶ مېرمنو ته د کورنی تنظیم په اړه پوهاوی ورکړل شوی، ۳۸۵۳ خوارځواکو ماشومانو ته د ځانګړو خوراکی توکو د ورکړې ترڅنګ ۸۹۷۲ تنو ته د روغتیا ساتنې په برخه کې عامه پوهاوی هم ورکړل شوی.